Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 369

8. Egyéb tájékoztató adatok A 81. Munkáltatói és helyi támogatás állománya sornak kell tartalmaznia a munkáltatók, illetve az önkormányzatok által lakásépítéshez, -vásárláshoz a lakosságnak nyújtott és a hitelintézet által továbbított hitelek fennálló állományát (nem ideértve a hitelintézet saját dolgozóinak nyújtott hiteleket). A 82. LTP-vel kötött szerződéshez kapcsolódó azonnali hitelek állománya sorban a lakástakarékpénztárakkal kötött szerződéssel rendelkező ügyfelek részére nyújtott azonnali banki hitelek állományát kell feltüntetni. Ezek az állományok az éven túli, lakáscélú hitelek részét képezik, s a hitelnyújtók döntően az 1997-ben megalakult lakástakarékpénztárak tulajdonosai. A 83. Adófizetési kötelezettség (halmozott január 1-jétől a tárgyhó végéig) sorban kell feltüntetni a — társasági adó törvény előírásainak figyelembevételével — számított adófizetési kötelezettség időarányos részét. Itt nem a ténylegesen kifizetett adóelőleg összegét kell szerepeltetni, hanem a tárgyévi adatok alapján számított várható társasági adó összegét. A 84.1. Egyéb aktív időbeli elhatárolás sorban az FM eszköz oldalán a 8. Egyéb aktív elszámolások és egyéb eszközök sorból az egyéb aktív időbeli elhatárolásokat kell kiemelni egy összegben. A 84.2. Egyéb passzív időbeli elhatárolás sorban a Mérleg forrás oldalán az egyéb passzív elszámolások között a 65.1—66. sorokban kimutatott egyéb passzív időbeli elhatárolások összegét kell kiemelni. A 85.1. Nem valódi penziós ügyletekkel kapcsolatos követelés sorban a mérlegen kívüli tételek között szereplő nem valódi penziós ügyletekből eredő követelések értékét, míg a 85.2. Nem valódi penziós ügyletekkel kapcsolatos kötelezettség sorban a mérlegen kívüli Függő kötelezettségek között kimutatott nem valódi penziós ügyletekből származó kötelezettségek értékét kell feltüntetni. A 86.1. Még be nem jegyzett vállalkozásba fizetett alapítói hozzájárulás sorba az olyan vállalkozásokba befizetett pénzbeli vagy nem pénzbeli alapítói hozzájárulásoknak az összegét kell beírni, amelyet még nem jegyeztek be a cégnyilvántartásba. (Ezeknek a befektetéseknek szerepelniük kell a Felügyeleti mérleg megfelelő — befektetési célú értékpapírok vagy vagyoni érdekeltségek című — eszközcsoportjai között.) A 86.2. Külföldi tulajdonostól kapott alárendelt kölcsöntőke sorban a külföldiektől kapott alárendelt kölcsön- 1998/56. szám tőkét tartalmazó (72.1—2.) sorokból a külföldi tulajdonostól kapott összegeket kell kimutatni. A 87.1. Kárpótlási jegy sorban a Felügyeleti mérleg Kereskedési, illetve befektetési célú értékpapírok című eszközcsoportjainak 21.14. és 31.13. ÁHT egyéb intézményei — kötvény soraiban kimutatott értékpapír-állományból a kárpótlási jegyek értékét kell kiemelni. A 87.2. Hitelviszonyt megtestesítő értékpapírokból származó követelés sorban az FM 2. Kereskedési célú értékpapírok és 3. Befektetési célú értékpapírok (21. és 31. eszközök) soraiban szereplő értékpapírok közül a hitelviszonyt megtestesítő értékpapírokat kell kiemelni, mivel ezeket a Hpt. által előírt befektetési korlátnál nem kell figyelembe venni. A 88.1., illetve 88.3. sorokban kell kimutatni a Speciális pénz- és tőkepiaci intézményekkel szembeni követelések, illetve kötelezettségek állományát. A követelések között a részesedések értéke nem vehető figyelembe. A 88.2. Vagyoni érdekeltség speciális pénz- és tőkepiaci intézményekben sorban az ide tartozó intézményekben lévő részesedések (tulajdoni, szavazati, vagyoni jog és részvények) értékét kell kimutatni. A 89.1—89.5. sorokban külön kell kimutatni a nem nyereségérdekeltségű szervekkel kapcsolatos aktív kamatelhatárolások (89.1. sor), egyéb aktív elszámolások (89.2. sor), passzív kamatelhatárolások (89.3. sor) és egyéb passzív elszámolások (89.4. sor) — a Felügyeleti mérlegben a kormányzati szektornál szerepeltetett — összegét, valamint a velük kapcsolatos függővé tett kamatok és kamatjellegű jutalékok összegét (amely a Tájékoztató adatok I. C 31. sorában, a kormányzati szektornál is szerepel).

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes